**Odprta znanost v projektih Obzorja 2020 in Obzorja Evropa** 25. 8. 2021

**Preverite določila o odprti znanosti v pogodbi o sofinanciranju projekta Obzorje 2020 oziroma Obzorje Evropa, v katerem sodelujete (grant agreement)**

**Navodila in podpora:**

* Obzorje 2020: [H2020 Online Manual – Open access & Data management](https://ec.europa.eu/research/participants/docs/h2020-funding-guide/cross-cutting-issues/open-access-dissemination_en.htm)
* [Horizon Europe Programme Guide](https://ec.europa.eu/info/funding-tenders/opportunities/docs/2021-2027/horizon/guidance/programme-guide_horizon_en.pdf): Open Science
* Horizon Europe [AGA – Annotated Model Grant Agreement](https://ec.europa.eu/info/funding-tenders/opportunities/docs/2021-2027/common/guidance/aga_en.pdf)
* Glede izvedbe določil o odprti znanosti preglejte informacije na povezavi <https://www.uni-lj.si/raziskovalno_in_razvojno_delo/odprta_znanost/>
* Za shranitev recenziranih publikacij v Repozitorij Univerze v Ljubljani se obrnite na knjižnico matične članice UL
* Pišite na [repozitorij@uni-lj.si](mailto:repozitorij@uni-lj.si) ali pokličite 01 2418 679

|  |  |  |
| --- | --- | --- |
|  | **Obzorje 2020**  **Člen 29 pogodbe o sofinanciranju projekta (grant agreement)** | **Obzorje Evropa**  **Člen 17 pogodbe o sofinanciranju projekta (grant agreement)** |
| **Recenzirane publikacije** | * obvezna odprta dostopnost recenziranih člankov preko repozitorijev (dopusten embargo v repozitoriju) * zelo priporočena odprtost monografij in drugih vrst publikacij | * obvezna odprta dostopnost recenziranih člankov in daljših besedil (npr. monografij) preko zaupanja vrednih repozitorijev * embargo v repozitoriju ni dopusten * avtorji ali univerza morajo ostati imetniki materialnih avtorskih pravic na odprtodostopnih (različicah) publikacij in jih upravljati z licencami CC (npr. na člankih s CC BY 4.0, na monografijah in drugih daljših besedilih s CC BY-NC ali CC BY-ND) |
| **FAIR raziskovalni podatki** | * če projekt sodeluje v Pilotu odprtih raziskovalnih podatkov Obzorja 2020 (ima člen 29.3 v pogodbi o sofinanciranju projekta): * obvezno pripraviti en načrt ravnanja s FAIR raziskovalnimi podatki za celoten projekt in ga posodabljati do konca projekta * obvezno shraniti raziskovalne podatke v ustrezen repozitorij * »odprti dostop, kolikor je mogoče, in zaprti dostop, kolikor je treba« do raziskovalnih podatkov preko repozitorija * priporočljivo licenciranje odprtodostopnih raziskovalnih podatkov v obsegu CC BY ali CC0 * če projekt ne sodeluje v Pilotu odprtih raziskovalnih podatkov Obzorja 2020 (nima člena 29.3 v pogodbi o sofinanciranju projekta), ga Evropska komisija vseeno spodbuja, da prostovoljno odda načrt ravnanja z raziskovalnimi podatki | * obvezno pripraviti en načrt ravnanja s FAIR raziskovalnimi podatki za celoten projekt in ga posodabljati do konca projekta * obvezno shraniti raziskovalne podatke v zaupanja vreden repozitorij * »odprti dostop, kolikor je mogoče, in zaprti dostop, kolikor je treba« do raziskovalnih podatkov preko zaupanja vrednega repozitorija * obvezno licenciranje odprtodostopnih raziskovalnih podatkov v obsegu CC BY ali CC0 |
| **Drugi vidiki odprte znanosti** | / | * zelo priporočena sta FAIR in odprt dostop do drugih rezultatov raziskav, npr. programske opreme, modelov, algoritmov, procesov, protokolov, simulacij, elektronskih laboratorijskih dnevnikov, vzorcev v fizični obliki * priporočeno je izvajanje tudi preostalih vidikov odprte znanosti, nekateri bodo zahtevani v določenih razpisih Obzorja Evropa, na primer: * uporaba FAIR raziskovalnih podatkov in storitev iz [Evropskega oblaka odprte znanosti](https://eosc-portal.eu/) (EOSC) * zgodnje in odprto deljenje rezultatov raziskav * vnaprejšnja registracija raziskav * registrirana poročila * deljenje nerecenziranih rokopisov člankov * odprti recenzentski postopki * vključevanje občanov oziroma občanske znanosti |

